Dancer in the Dark
<s>Dancer in the Dark (), na prostoru bivše Jugoslavije prikazan pod naslovom Ples u tami, je igrani film snimljen 2000. godine u koprodukciji Danske, SAD, nordijskih i nekoliko evropskih država i režiji Larsa von Triera.</s><s>Po žanru je mješavina melodrame i mjuzikla.</s><s>Protagonistica, koju tumači islandska pjevačica Björk, je čehoslovačka imigrantica koja 1964. godine živi u provincijskom mjestu u SAD i suočava se sa gubitkom vida izazvanom degenerativnom bolešću, a od čega svojevrsni bijeg zamišljajući kako se svakodnevna stvarnost pretvara u muzičke točke iz mjuzikla.</s><s>Radnja prikazuje kako njeno nastojanje da radom u tvornici zaradi novac kojim bi kćer spasila od iste sudbine na kraju dovede do tragičnih posljedica.</s>

<s>Dancer in the Dark, koji su neki kritičari prozvali završnim dijelom von Trierove "Trilogije iskupljenja" (uz Breaking the Waves i The Idiots je djelomično sniman u stilu manifesta Dogma 95, a dijelom u obliku muzičkih točaka temeljenih na klasičnim brodvejskim i hollywoodskim mjuziklima.</s><s>Björk je također napisala muziku za film i izdala je kao album pod naslovom Selmasongs.</s><s>Samo snimanje su, pak, obilježili stalni sukobi između Björk i von Triera na setu, a kasnije je Björk von Triera u intervjuima optuživala za seksizam.</s>

<s>Kada je Dancer in the Dark premijerno prikazan na Kanskom festivalu, doživio je trijumf.</s><s>Film je osvojio Zlatnu palmu, a Björk osvojila Nagradu za najbolju glumicu.</s><s>Kod kritike, međutim, nije izazvao opće oduševljenje.</s><s>Dio kritičara je von Triera za preveliku melodramatičnost koja je film prevela preko granice samoparodije, a neki su ga proglašavali jednim od najgorih filmova ikada snimljenih.</s><s>Takve oštre podjele u odnosu prema Dancer in the Dark su se zadržale i do danas.</s>

<s>Uloge 
 Bjerk — Selma Žeskova
 Katrin Denev — Keti
 Dejvid Mors — Bil Hjuston
 Kara Simor — Linda Hjuston
 Peter Stormare — Džef
 Šivon Falon — Brenda
 Džoel Grej — Oldrič Novi
 Vladica KostiČ — Džin
 Žan-Mark Bar — Norman
 Vinsent Paterson — Semjuel
 Željko Ivanek — okružni tužilac
 Udo Kier — doktor</s>

<s>Izvori</s>

<s>Vanjske veze</s>

<s>Review by Sian Kirwan - BBC
 Review at The Film Experience 
 Review by A. O. Scott - The New York Times</s>

<s>Danski filmovi
Art filmovi
Dramski filmovi
Filmski mjuzikli</s>

